অনির্দিষ্টকালের জন্য বন্ধ দিল্লি লাল কেল্লা মেট্রো স্টেশন

ওয়েবডেস্ক- অনির্দিষ্ট কালের জন্য বন্ধ দিল্লি লাল কেল্লা মেট্রো স্টেশন (Delhi Red Fort Metro Station) । দিল্লি পুলিশ (Delhi Police) ও কেন্দ্রীয় তদন্তকারী সংস্থার থেকে সবুজ সংকেত না মিললে খুলবে না এই মেট্রো স্টেশন। বিস্ফোরণ স্থল থেকে লাল কেল্লা মেট্রো ১ নাম্বার গেটের (Red Fort Metro Gate No. 1) দূরত্ব কয়েক মিটার। ঘটনাস্থলকে সুরক্ষিত রাখতে লাল কেল্লা মেট্রো স্টেশন বন্ধ রাখার সিদ্ধান্ত। পরবর্তী নোটিশ না আশা পর্যন্ত এই স্টেশন বন্ধের কথা জানালো ডিএমআরসি (DMRC)।

লাল কেল্লা এবং আশেপাশের বেশ কয়েকটি রাস্তা আংশিকভাবে নিষিদ্ধ। কর্মকর্তারা দিল্লিবাসীকে নিরাপত্তা কাছে সহযোগিতার অনুরোধ জানিয়েছে। পরিস্থিতি স্বাভাবিক না হওয়া পর্যন্ত লাল কেল্লা এলাকা এড়িয়ে চলার অনুরোধ করা হয়েছে।

ডিএমআরসি বিবৃতিতে জানিয়েছে, নিরাপত্তা ও তদন্তের স্বার্থে লাল কেল্লা মেট্রো স্টেশন বন্ধ রাখা হয়েছে। তবে লাল কেল্লা ছাড়া অন্যান্য স্টেশন স্বাভাবিকভাবেই চালু রয়েছে। পুরনো দিল্লি এলাকায় নিত্য যাত্রীদের অসুবিধা এড়াতে জামা মসজিদ বা দিল্লি গেটের মতো কাছাকাছি স্টেশনগুলি ব্যবহার করার পরামর্শ দেওয়া হয়েছে।

বিস্ফোরণের পর দিল্লি পুলিশ এবং নিরাপত্তা সংস্থাগুলি পর্যটন স্থান, জনবহুল বাজার সহ ধর্মীয় স্থানগুলিতে টহলদারি জোরদার করেছে। রাস্তার চারপাশে ব্যারিকেড স্থাপন করা হয়েছে।

উল্লেখ্য, সোমবার ভয়ঙ্কর বিস্ফোরণে কেঁপে ওঠে দিল্লির লালকেল্লা মেট্রো স্টেশন। প্রায় ১২ জনের প্রাণহানি হয়। আহত ২৬। এই ঘটনার পর রাজধানী সহ গোটা দিল্লি জুড়ে চূড়ান্ত সতর্কতা জারি করা হয়েছে। যার মধ্যে রয়েছে, মুম্বই, আহমেদাবাদ, লখনউ, কলকাতার মতো শহর। দিল্লির বিস্ফোরণের ঘটনায় নড়ে চড়ে বসেছে কেন্দ্রও। চিরুনি তল্লাশি চালানো হচ্ছে গোটা শহর জুড়ে। মেট্রো চত্বর জুড়ে অতিরিক্ত নিরাপত্তা কর্মী মোতায়েন করা হয়েছে। কর্তৃপক্ষ সতর্কতামূলক ব্যবস্থা হিসেবে যাত্রীদের লাগেজ চেকিং সহ স্ক্রিনিং করছে।

দিল্লি পুলিশ জানিয়েছে, বিস্ফোরণস্থল, লালকেল্লা ও এর আশপাশের এলাকায় নিরাপত্তা ব্যবস্থা পুঙ্খানুপুঙ্খভাবে পর্যালোচনা করা হবে। এই সময়ের মধ্যে সাধারণ মানুষের প্রবেশের অনুমতি মিলবে না। প্রমাণ সংগ্রহের জন্য একযোগে কাজ করছে পুলিশ, ন্যাশনাল সিকিউরিটি গার্ড (NSG) এবং ফরেনসিক টিম।